Document ID: 31997L0020

Smernica Komisie 97/20/ES
z 18. apríla 1997,
ktorou sa prispôsobuje technickému pokroku smernica Rady 72/306/EHS o aproximácii právnych predpisov členských štátov týkajúcich sa opatrení, ktoré sa majú prijať proti emisiám znečisťujúcich látok z dieselových motorov vozidiel
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 72/306/EHS z 2. augusta 1972 o aproximácii právnych predpisov členských štátov týkajúcich sa opatrení, ktoré sa majú prijať proti emisiám znečisťujúcich látok z dieselových motorov vozidiel [1], naposledy zmenenú a doplnenú smernicou Komisie 89/491/EHS [2], najmä na jej článok 4,
keďže smernica 72/306/EHS je jednou zo samostatných smerníc postupu ES typového schvaľovania ustanoveného v smernici Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [3], naposledy zmenenej a doplnenej smernicou Európskeho parlamentu a Rady 96/79/ES [4]; keďže z tohoto dôvodu ustanovenia smernice 70/156/EHS týkajúce sa systémov vozidla, komponentov a samostatných technických jednotiek platia pre smernicu 72/306/EHS;
keďže najmä články 3 ods. 4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument obsahujúci príslušné body prílohy I k smernici 70/156/EHS a tiež osvedčenie o typovom schválení podľa prílohy VI k smernici 70/156/EHS, aby mohlo byť typové schvaľovanie spracovávané na počítači;
keďže sa tieto úpravy týkajú len správnych opatrení obsiahnutých v smernici 72/306/EHS, keďže nie je z tohoto dôvodu potrebné zrušiť platnosť existujúcich schválení podľa smernice 72/306/EHS, ani brániť registrácii, predaju a uvedeniu do prevádzky nových vozidiel riadiacich sa touto smernicou;
keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku, ktorý bol založený smernicou 70/156/EHS,
PRIJALA TÚTO SMERNICU:
Článok 1
Smernica 72/306/EHS sa mení a dopĺňa nasledovne:
1. Článok 1 sa nahrádza nasledovným:
"Článok 1
Na účely tejto smernice "vozidlo" znamená akékoľvek motorové vozidlo s dieselovým motorom, určené k prevádzke na ceste, s karosériou alebo bez nej, s najmenej štyrmi kolesami a maximálnou konštrukčnou rýchlosťou presahujúcu 25 km/h, s výnimkou koľajových vozidiel, poľnohospodárskych a lesných traktorov a všetkých mobilných strojov.;"
2. v článku 2, sa znenie "prílohami I, II, III, IV a VI" nahrádza znením "požiadavkami príslušných príloh k tejto smernici";
3. v článku 3, sa znenie "v bode 2.2" nahrádza znením "v bode 1.1";
4. prílohy sa menia a dopĺňajú v súlade s prílohou k tejto smernici.
Článok 2
S účinnosťou od 1. októbra 1997 členské štáty
- nesmú naďalej udeľovať ES typové schválenie podľa článku 4 ods. 1 smernice 70/156/EHS, a
- môžu odmietnuť udeliť vnútroštátne typové schválenie,
pre nový typ vozidla z dôvodov týkajúcich sa emisií znečisťujúcich látok z dieselových motorov, ak nespĺňa ustanovenia smernice 72/306/EHS, v znení tejto smernice.
Táto smernica nezbavuje platnosti akékoľvek schválenia už udelené podľa smernice 72/306/EHS, ani nebráni rozšíreniu takých schválení podľa podmienok smernice, na základe ktorej boli pôvodne udelené.
Článok 3
1. Členské štáty najneskôr do 30. septembra 1997 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijali v oblasti pôsobnosti tejto smernice.
Článok 4
Táto smernica nadobúda účinnosť 20. deň po jej uverejnení v. Úradnom vestníku Európskych spoločenstiev.
Článok 5
Táto smernica je adresovaná členským štátom.
V Bruseli 18. apríla 1997

Labels: 14
20
7
8
15